С мъгла небето се облече
С мъгла небето се облече,
прехвърчят и снежинки вече.
Градът потънал е в покой,
а някъде сега далече
кипи ужасен бой.

Долитат вести от войната,
възторжено тръби печата,
че еди-кой си град е взет,
на пълководци имената
разнасят се навред.

Съдба – светът ще вечно кити,
ще кити вожди именити
със славата на тез борци,
що тлеят някъде зарити
без кръст и без венци.

Лозенград

Стихотворения на Стамен Панчев